Միայն տասնամյակներ անց Վրաստանում կհասկանան Սահակաշվիլու արժեքը, բայց ներկայումս կատարվում է այն, ինչն ավելի քան օրինաչափ է ու տրամաբանական: Ռեֆորմատորների ճակատագիրն է այդպիսին, միշտ էլ այդպես է լինում, նրանցից երես են թեքում ու հրաժարվում: Իհարկե մի փոքր անհավատալի է, բայց չի բացառվում, որ հետախուզման մեջ գտնվող Վրաստանի նախկին նախագահը Ուկրաինայում ծավալվող ժողովրդական շարժման հիմքի վրա կարող է այդ երկրում նույնպես իշխանափոխություն իրականացնել և դառնալ Կիևի նոր առաջնորդը։ Ժամանակին Վրացական հեղափոխությունն էլ էր անհավանական թվում, իսկ Էդուարդ Շևարնաձեի իշխանությունը՝ անառիկ, բայց եղավ այն, ինչ-որ եղավ։ Եթե նույնիսկ Սահակաշվիլին որևէ հաջողության չհասնի Ուկրաինայում, միևնույնն է, նրա նախաձեռնած պայքարն իր ներգործությամբ չափազանց մեծ ու կարևոր նշանակություն կունենա այդ երկրի համար։ Վրաստանի նախկին նախագահն ու Ուկրաինայի ընդդիմության ներկայիս առաջնորդը միգուցե 21-րդ դարի Չե Գևարա՞ն է, ի՞նչ իմանաս մինչև չիմանաս: